钦定古今图书集成/明伦汇编/闺媛典/第320卷 > 皇清五十三 > 王大纶妻董氏
## 钦定古今图书集成/明伦汇编/闺媛典/第320卷 > 皇清五十三 > 王大纶妻董氏

按《海盐县志》：“董氏，诸生王大纶妻。幼娴内则，归王，食贫，克相夫子，承舅姑欢。年二十九夫亡，竭力营葬，抚三子咸列士林。长子建斗，食饩宁邑，亦娶于董，即氏侄女，克类其姑。斗早世，遗孤复殇，遂绝粒自缢。氏以寿终。康熙庚戌，有司旌表其庐。”